Thygesen ble utdannet ved Kunstakademiet i København (1931–1933), Statens kunstakademi (1933–1934) under Axel Revold og hun var også elev av Peter Rostrup Bøyesen i København (1934–1939). Hun er kjent for sine ekspresjonistiske landskapsmotiver fra Danmark og Norge, preget av stofflige penselstrøk, noen ganger i en Munch-pårvirket stil, slik som i maleriet «Barn i gaten» fra 1980 fra Revesand. Hun har deltatt fem ganger ved Høstutstillingen (1934–1938), ni ganger ved Sørlandsutstillingen (1969–1977) og tre ganger ved Efterårsudstillingen i Danmark (1939, 1940 og 1942).